אתחיל בעיקר - הפעולות בפועל שנוקט המנהיג נגד התוקפן. צ'רצ'יל, ברגע שניתנה לו ההזדמנות נלחם בחירוף נפש באויב הנאצי. הוא נלחם כפי שהכריז: "בים, ביבשה, באויר בכל מאודנו ובכל הכח שאלוהים נתן לנו". צ'רצ'יל המשיך להילחם באויב הנאצי גם כאשר נותר לבדו ללא כל בעלי ברית במערכה.
ומה לגבי נתניהו? כדי לבנות ולטפח את הברית המערבית נגד איראן, נדרש נתניהו לפעולה פשוטה אחת. הוא לא נדרש לוותר על ה"אימפריה" אלא רק להקפיא את הבנייה בהתנחלויות. התמורה שהעולם הציע תמורת הקפאת הבנייה הייתה מדהימה - גיבוש קואליציה ערבית נגד איראן, סיוע צבאי וכלכלי של מיליארדים, הסרת הבידוד העולמי, הסכמי סחר עם אירופה ועוד ועוד.